S-14/2022

Mál þetta, sem dómtekið var 6. apríl, var höfðað með ákæru útgefinni af lögreglustjóranum á Vestfjörðum 2 2. febrúar 2022 á hendur J-kk-þgf M-kk-þgf Þ-kk-þgf, [kt. og heimilisfang] „fyrir umferðarlagabrot, með því að hafa þriðjudaginn 10. október 2021, ekið bifreiðinni [...], um Skutulsfjarðarbraut norðan við Grænagarð, ófær um að stjórna henni örugglega vegna áhrifa ávana- og fíkniefna (amfetamín í blóðsýni mældist 855 ng/ml), og sviptur ökurétti, uns lögregla stöðvaði aksturinn.“

Í ákæru er háttsemin talin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 ogþ ess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Um málsatvik er skírskotað til ákæru.

Við þingfestingu málsins sótti ákærði ekki þing og boðaði ekki forföll, en í fyrirkalli sem gefið var út 14. þessa mánaðar og var birt ásamt ákæru málsins 16. sama mánaðar á skráðu lögheimili ákærða fyrir A, kom meðal annars fram að sækti ákærði ekki þing mætti hann búast við að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum. Var málið því tekið til dóms á grundvelli 1. mgr. 161. gr. laga nr. 88/2008 um meðferð sakamála.

Dómurinn telur sannað, með vísan til þess sem að framan greinir og gagna málsins að öðru leyti, að ákærði hafi framið þá háttsemi sem ákært er fyrir og er brotið réttilega heimfært til refsiákvæðis í ákærunni. Ákærði hefur því unnið sér til refsingar.

Samkvæmt sakavottorði hefur ákærða tvisvar sinnum áður verið gerð refsing og hann sviptur ökurétti. Fyrst gerði ákærði sátt hjá lögreglustjóra 18. nóvember 2019, um greiðslu sektar að fjárhæð 180.000 krónur og sviptingu ökuréttar frá þeim degi, vegna aksturs undir áhrifum fíkniefna. Þá var ákærði dæmdur 28. júní 2021 fyrir sambærilegt brot, auk þess að aka sviptur ökurétti, til greiðslu sektar að fjárhæð 300.000 krónur og sviptingu ökuréttar í þrjú ár frá 30. júní 2021.

Þau brot sem ákærði er nú dæmdur fyrir eru annars vegar að hafa ekið undir áhrifum fíkniefna í þriðja skipti hins vegarað aka sviptur ökurétti í annað skipti. Gerir sækjandi kröfu um að ákærði sæti fangelsi vegna aksturs undir áhrifum fíkniefna í þriðja sinn en einnig sekt vegna aksturs sviptur ökurétti í annað sinn.

Í 1. mgr. 95 gr. umferðarlaga nr. 77/2019 er kveðið á um að tiltekin brot sem í greininni eru upptalin, þar á meðal brot gegn 50. og 58. gr. laganna, varði sektum eða fangelsi allt að tveimur árum. Verður tilvitnað ákvæði ekki túlkað öðruvísi að mati dómsins en að annaðhvort eigi að beita sektarrefsingu eða fangelsisrefsingu. Fer þessi túlkun ekki í bága við fyrirmæli 98. gr. um að þegar ákveðin sé sekt vegna brota á tveimur eða fleiri ákvæðum sem tilgreind séu í 94. eða 95. gr. eða í ákvæðum í reglugerðum sem settar séu samkvæmt þeim skuli sektin vera samtala sekta vegna hvers brots um sig. Það er mat dómsins að síðastnefnt ákvæði gefi ekki tilefni til að dæma menn til greiðslu sektar, auk fangelsisvistar vegna brota á umferðarlögum.

Með vísan til ofangreinds og dómvenju um áhrif fyrri brota á refsingu í málum sem þessum, verður ákærði dæmdur með hliðsjón af 77. gr. almennra hegningarlaganr. 19/1940, sem og 95. gr. umferðarlaga nr.77/2019 til að sæta fangelsi í 45 daga.

Með vísan til 101. gr. síðastnefndra laga verður ákærði jafnframt sviptur ökurétti ævilangt.

Á kærði skal greiða sakarkostnað málsins, sem er útlagður kostnaður vegna rannsóknar málsins að fjárhæð 89.214 krónur.

H-kk-nf B-kk-nf dómstjóri, dæmir mál þetta.

Dómsorð:

Ákærði, J-kk-nf M-kk-nf Þ-kk-nf, [kt.], sæti fangelsi í 45 daga.

Ákærði er sviptur ökurétti ævilangt.

Ákærði greiði 89.214 krónur í sakarkostnað.

H-kk-nf B-kk-nf

Rétt endurrit staðfestir:

Héraðsdómur Vestfjarða 24. maí 2022.